
刺世疾邪赋作者：赵壹赵壹，东汉灵帝(一六八──一八九年)时名士，生卒年不详。字元叔，汉阳西县(今甘肃天水市西南)人。为人恃才傲物，不受征辟。他曾几次受诬陷几至于死，赖友人拯救得免。因作《刺世疾邪赋》，抒写他对世事不平的愤激之情。原有集二卷，...
刺世疾邪赋作者：赵壹赵壹，东汉灵帝(一六八──一八九年)时名士，生卒年不详。字元叔，汉阳西县(今甘肃天水市西南)人。为人恃才傲物，不受征辟。他曾几次受诬陷几至于死，赖友人拯救得免。因作《刺世疾邪赋》，抒写他对世事不平的愤激之情。原有集二卷，已佚。另有《穷乌赋》，见《后汉书》本传。
原文:
伊五帝之不同礼，三王亦又不同乐。数极自然变化，非是故相反。德政不能救世溷乱，赏罚岂足惩时清浊？春秋时祸败之始，战国逾增其荼毒。秦汉无以相踰越，乃更加其怨酷。宁计生民之命？为利己而自足。
于兹迄今，情伪万方。佞诌日炽，刚克消亡。舐痔结驷，正色徒行。妪名势，抚拍豪强。偃蹇反俗，立致咎殃。捷慑逐物，日富月昌。浑然同惑，孰温孰凉？邪夫显进，直士幽藏。
原斯瘼之所兴，实执政之匪贤。女谒掩其视听兮，近习秉其威权。所好则钻皮出其毛羽，所恶则洗垢求其瘢痕。虽欲竭诚而尽忠，路绝险而靡缘。九重既不可启，又群吠之狺狺。安危亡于旦夕，肆嗜慾于目前。奚异涉海之失柁，坐积薪而待然？荣纳由于闪榆，孰知辨其蚩妍？故法禁屈橈于势族，恩泽不逮于单门。宁饥寒于尧舜之荒岁兮，不饱暖于当今之丰年。乘理虽死而非亡，违义虽生而匪存。
有秦客者，乃为诗曰：河清不可俟，人命不可延。顺风激靡草，富贵者称贤。文籍虽满腹，不如一囊钱。伊优北堂上，抗髒依门边。
鲁生闻此辞，紧而作歌曰：势家多所宜，咳唾自成珠；被褐怀金玉，兰蕙化为刍。贤者虽独悟，所困在群愚。且各守尔分，勿复空驰驱。哀哉复哀哉，此是命矣夫！

